fi fi fi fi en fi fr fi tr fi fi fi ru en nb en fi fi fi fi en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi en en en en en en en en en fi fi fi fi fi fi fi fi en fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi en fi en fi fi et fi
Etelä-Vantaan Shakki ry – EtVaS – Shakkikerho – Chess Club
EtVaS voitti joukkuepikashakin Helsingin mestaruuden!
Joukkuepikashakin Helsingin mestaruudesta pelattiin tiistaina 6.9.2022. Mestaruuden vei jälleen EtVaS, kokoonpanolla Erik Rönkä, Jere Lindhlom, Johanna Paasikangas ja Harri Laakso, ennen toiseksi sijoittunutta HSK:ta ja pronssin napannutta HSK:n kakkosjoukkuetta.
EtVaS 2 (Räsänen, Hallenberg, Salo, Männistö) sijoittui turnauksessa neljänneksi, EtVaS 3 (Lallukka, Rajakari, Mikkola, Heino) oli kymmenes, ja EtVaS 4 (Kinnunen, Al Najar, Hietanen, Zaretckii) oli 13:s.
Etelä-Vantaan Shakki (EtVaS) järjestää tulevalle talvikaudelle lapsille ja nuorille suunnattuja viikoittaisia shakkitapahtumia seuraavasti:
Kohderyhmä: Lajiin ja sen alkeisiin tutustuvat lapset ja nuoret
Aika ja paikka: Vaskivuoren koulu (Myyrmäessä), 6.9. alkaen tiistaisin klo 17-18
Toiminnan sisältö: Vapaamuotoista pelailua kerhomme vapaaehtoisten jäsenten opastuksessa
Maksu: ei osallistumismaksua, ei sitoutumista
Kohderyhmä: Lajin perusasioihin tutustuvat lapset ja nuoret
Aika ja paikka: Paloheinän ala-aste, 29.8. alkaen maanantaisin klo 16:15-17:00
Toiminnan sisältö: Systemaattista lajin perusteiden oppimista shakkiammattilaisen (Antti Virtanen) ohjauksessa
Maksu: 6€/kerta, ei sitoutumista
Kohderyhmä: Lajin perusteet jo hyvin hallitsevat lapset ja nuoret, jotka haluavat syventää osaamistaan pelin eri osa-alueilla
Aika ja paikka: EtVaSin kerhotila Kannelmäessä (Halsuantie 9), maanantaisin klo 18-19:30 (opetus 18-19, halukkaille pelejä/turnaus 19-19:30)
Toiminnan sisältö: Systemaattista pelin eri osa-alueiden opiskelua innostavassa ryhmässä shakkiammattilaisen (Antti Virtanen) ohjauksessa
Maksu: noin 150€/puoli vuotta, toiveena sitoutuminen puoleksi vuodeksi kerrallaan, mutta tarvittaessa voidaan sopia muutakin
Kohderyhmä: Kaikki kerhon jäsenet
Aika ja paikka: EtVaSin kerhotila Kannelmäessä (Halsuantie 9), torstaisin klo 18-21
Toiminnan sisältö: Vapaamuotoista pelailua ja pieniä turnauksia paikalla olijoiden kesken, ei varsinaista opetusta
Maksu: uusille kävijöille maksuton, myöhemmin 1-2€ kerta
Mikäli olette kiinnostuneet näistä vaihtoehdoista, ottakaa yhteyttä tai tulkaa rohkeasti paikan päälle tutustumaan meihin ja muihin kerholaisiin!
Tervetuloa mukaan shakin kiehtovaan maailmaan!
Briefly in English: EtVaS arranges various weekly chess events for children/juniors.
On Tuesdays starting 6.9. we meet in Myyrmäki (Vaskivuori school) at 17-18, where we arrange some casual games for children who are just learning the basics of the game. These events are free of charge, and are hosted by our volunteer club members.
On Mondays we meet in Paloheinä school at 16:15-17:00, where a professional chess coach Antti Virtanen hosts a weekly class for beginners, following a systematic path of learning the basics of the game. These events cost 6€/visit.
Also on Mondays we meet in Kannelmäki (Halsuantie 9) at 18-19:30, where we arrange a weekly coaching session for more advanced juniors who have a good knowledge of the basics of the game and are aiming to deepen their skills in various aspects of the game. These events are also hosted by a professional chess coach Antti Virtanen, and participation costs roughly 150€/half year.
On Thursdays we meet in Kannelmäki (Halsuantie 9) at 18-21 for our club weekly mini-tournaments, which are open for everyone to join.
All of these events are held primarily in Finnish
If you are interested in any of the above, feel free to ask for more information or visit us anytime to learn who we are and see the groups for yourself!
Welcome to explore the wonderful world of chess with EtVaS!
VammSK voitti joukkueblixtit, EtVaS hienosti viides
EtVaS 1:n kokoonpano turnauksessa: Erik Rönkä (15,5/23), Matti Tommiska (13/23), Henri Koskinen (14/23) ja Kimmo Välkesalmi (15/23).
Myös EtVaS 2 pelasi vahvasti, sijoitus M-ryhmässä 12:s kokoonpanolla Jere Lindholm, Harri Laakso, Sami Hallenberg, Heikki Salo.
EtVaS 3 oli 1. ryhmän 11:s, joukkueessa mukana Eino Pölkki, Tapani Tähkävuori, Teemu Vihinen ja Jori Ostrovskij.
EtVaS 4 sijoittui 2. ryhmässä sijalle 23 kokoonpanolla Seppo Kinnunen, Daniel Buselli, Kari Teräsalo, Tiina Turunen.
Mestareiden täyskierrosturnaus – Norri, Lindholm ja Kekki kevään 2022 Mestarit!
EtVaS Mestareiden täyskierrosturnaus päättyi vauhdikkaan viidennen kierroksen jälkeen kaikissa kolmessa ryhmässä yhden pelaajan jakamattomaan 4/5 pisteen voittoon!
Turnauksen kahden viimeisen kierroksen parhaat palat Erik Röngän ja Sampsa Nyystin striimissä.
KvM Kalle Kiik lähti finaalikierrokselle puolen pisteen etumatkalla ennen aamun pelissä voittamaansa KvM Joose Norria. Kallea vastaan asettui FM Jari Järvenpää, ja turnausvoiton varmistaakseen Kallen oli lähdettävä tavoittelemaan vähintään tasapeliä, mutta ainoastaan voitto takaisi jakamattoman ykköstilan. Turnausorganisaatio nimesi avauksen ”Kallen kiilaksi” (syy selviää peliä tarkastelemalla), ja valkea saikin uhkaavaa painostusta mustan kuninkaan suuntaan. Molemminpuolisessa aikapulassa ennen 40 siirron täyttymistä mustilla pelannut Järvenpää onnistui kuitenkin löytämään vahvoja siirtoja, ja savun hälvettyä 40 siirron kohdalla oli sekä pelejä seurannut yleisö että myös striimikommentaattorit sitä mieltä että musta on pelissä vahvoilla. Lopulta Järvenpää onnistui selkiyttämään aseman upseerin eduin siten että valkea oli valmis luovuttamaan.
Järvenpään oma jälkianalyysi pelistä löytyy täältä.
Samaan aikaan viereisellä pöydällä KvM Joose Norri pelasi FM Tommi Luukkosta vastaan. Valkeilla pelannut Luukkonen otti Norrin gambiitin vastaan ja pelasi nopeasti, aiheuttaen mustalle pieniä haasteita ainakin pelikellon puolella. Vähitellen asema kuitenkin kääntyi mustalle edulliseksi, ja lopulta valkean oli todettava mustan upseerin etu voittoon riittäväksi. Näin saatiin FM-ryhmän mestaruus ratkaistua! Kolmannessa pelissä M Henri Torkkola ja FM Andrii Palchuk pelasivat nopeahkon tasapelin joka päättyi siirtojen toistoon jo keskipelissä.
FM-ryhmän ja koko turnauksen Mestari Joose Norri
M-ryhmässä FM NKvM Johanna Paasikangas otti kiinnityksen turnauksen ykköspaikkaan voittamalla viimeisessä pelissään Ilkka Hartion varsin vahvan esityksen jälkeen. Turnausvoitto kuitenkin ratkesi vasta paljon myöhemmin, kun Per Ertbjerg ja M Jere Lindholm taistelivat pisteestä hyvin mielenkiintoisessa loppupelissä, jossa Lindholm ensin onnistui luomaan itselleen vaarallisen h-vapaasotilaan, mutta vastapainoksi valkealla oli useita omia vapareita luomassa vastapeliä. Vaikka valkea oli pakotettu uhraamaan upseerin sotilaan pysäyttääkseen, oli laudalla edelleen riittävästi materiaalia ja mielenkiintoinen epätasapaino, jota selviteltiin vielä pitkän kaavan mukaan. Mustilla pelannut Lindholm onnistui lopulta voittamaan pelin, joka päättyi luovutukseen juuri kun Lindholm oli tekemässä pakottavasti mattia lähetillään.
M-rýhmän Mestari Jere Lindholm
A-ryhmän päätöskierrokselle lähti johtoasemassa FM Jorma Kekki, joka oli onnistunut vakuuttavasti aiemmissa peleissään nuoria haastajiaan vastaan. Peli Aku Salosta vastaan päättyikin sopuisasti tasan, mikä riitti varmistamaan ryhmän jakamattoman ykköspaikan. Myös Heljä Lehtinen ja Sarabella Norlamo päätyivät jakamaan pisteen päätöspelissään. Eino Pölkki puolestaan vei voiton Pavel Khanovia vastaan torniloppupelissä pitkälle edenneen vapaasotilaansa ansiosta.
A-ryhmän Mestari Jorma Kekki
EtVaS kiittää jälleen kerran kaikkia osallistujia, ja toivottaa kaikki tervetulleeksi mukaan seuraavaan turnaukseen kun se aikanaan järjestetään!
Mestareiden täyskierrosturnaus – 4.kierros
Neljäs kierros oli täynnä jännittäviä pelejä! Kaiken hyvän lisäksi turnauksen ratkaisut jäävät vielä odottamaan viidettä ja viimeistä kierrosta jota saamme seurata livenä Erik Röngän livestriimin myötä klo 16 alkaen!
Ryhmän kärkikamppailussa KvM Joose Norrin ja KvM Kalle Kiikin välillä nähtiin mielenkiintoinen benonityyppinen asema, jossa keskipelissä musta onnistui ryöstämään valkealta tärkeän f4-sotilaan, mikä riitti valkean luovutukseen jo muutamaa siirtoa myöhemmin. Näin Kiik siirtyi puolen pisteen erolla FM-ryhmän kärkipaikalle ennen viimeistä kierrosta. FM Andrii Palchuk puolestaan voitti hieman samantyyppisellä benonilla alkaneessa pelissä FM Tommi Luukkosen kun mustan hajanainen sotilasasema osoittautui liian suureksi heikkoudeksi loppupelin lähestyessä. Kolmannessa pelissä FM Jari Järvenpää ja M Henri Torkkola tasasivat lopulta pisteen daamiloppupelissä, huolimatta valkean ehkä hienoisesta edusta keskipelissä laadun materiaaliedun siivittämänä.
M-ryhmässä FM NKvM Johanna Paasikangas voitti Otto Räsäsen voitettuaan ensin materiaalia ja jahdattuaan sen jälkeen valkean kuningasta ympäri lautaa. Toisessa pelissä Ilkka Hartio ja Per Ertbjerg tasasivat sopuisasti pisteen jo keskipelissä. M Jere Lindholm sai luovutusvoiton omassa neljännen kierroksen pelissään.
A-ryhmässä Heljä Lehtinen voitti Pavel Khanovin varsin reippaassa pelissä jossa valkeilla pelannut Khanov hyökkäsi materiaalia säästelemättä mustan kuninkaan kimppuun, mutta joutui lopulta itse mustan vastahyökkäyksen uhriksi. FM Jorma Kekki jatkoi voittokulkuaan pelissään Sarabella Norlamoa vastaan, kun mustan h-sotilas oli lopulta pitelemätön eikä valkea onnistunut luomaan riittävästi vastapeliä. Kolmannessa pelissä Aku Salonen ja Eino Pölkki tasasivat pisteen jokseenkin tasaiseksi kuivahtaneessa kevyiden upseerien loppupelissä.
sivu 1 sivu 2 … sivu 27 Seuraava sivu
Etelä-Vantaan Shakki ry – EtVaS
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS